
istoric, care își are rădăcinile în Orientul antic dar și în 
Grecia antică, despre care au scris și alți critici. 
Lucrarea filosofică a lui Sorin Cerin, se concentrează 

„Cine sunt Sfinţii? Sunt Oameni 
care au reușit să iubească mai mult decât 
alții, care au aflat într-o măsură mai 
mare sau mai mică Calea Sinelui Sacru, 
calea către împlinirea spirituală .” 

Sorin Cerin 


de 90, el pe Oa a e 


SORIN CERIN 
- SFINŢENIA IUBIRII - 
- poezii filosofice - 


CUPRINS 


Viitorul Nimănui 

Nu ne vom mai dori vreodată să mai revenim 
Lacrimile Zorilor 

În Ferestrele Cuvintelor 

Cortegiile funebre ale Fericirii 

Cerul pustiu al Singurătăţii 

Când Foamea de Vise devenea insuportabilă 
Aluatul fraged al Clipelor 

Pe Obrajii Iubirii 


. După ultima modă a Orgoliilor 
„ Primite în dar 

„ Adevăr al Nimănui 

„Nori de Întrebări 

„ Se prefac că nu ne recunosc 

„ Pentru salvatoarea Moarte 

. În Zaţul de cafea al Misterului 
. Unicul ce ne aplaudă 

+ Din Ochii unei Lacrimi 

La porţile Adevărului 

. În sufletele Cuvintelor 

. Singurătatea unei lubiri 

. Monede de Clipe ruginite 

„ Prin bucătăriile Viselor 

. Furtunile Singurătăţii 

. Coatele Destinului 


26. 
AZ Ă 
28. 
29. 
30. 
31. 
32. 
33. 
34. 
35. 
36. 
37. 
38. 
39. 
40. 
„ Nu ştim de ce o facem 
42, 
43. 
44. 
45. 
46. 
47. 
48. 
49. 
50. 
51. 
52. 
53. 
54. 
55. 


41 


SORIN CERIN 
- SFINŢENIA IUBIRII - 
- poezii filosofice - 


Privirea Destinului 

Încotro merg? 

Răsăritul nostru 

Furtuni de Vise 

Pe țărmurile Speranţelor de pustiu 
Paşii Lacrimilor 

Malurile Gândurilor 

Ne bântuie într-una, Viitorul 
Absurd Banal 

Reci şi obraznici 

La colţul Fericirii 

Moartea care ne macină pe fiecare dintre noi 
Credeam a fi Fericire 

Prin Vitrinele fără nume 

Destinul unei Poveşti de Iubire 


Pe obrazul trist al Singurătăţii 

Alături de Cerul unei Inimi 

La braţul Ochelarilor orbi 

Sângeriul obrajilor unei Singurătăţi 

Atunci când ne vom îmbrățişa Steaua Nemuririi 
Destinul lubirii 

Prin venele de sticlă ale Zorilor Singurătăţii 
Ninge-mă Amintire 

Pașii ce nu lasă Urme ai Uitării 

Norii Gândurilor 

Pe crucea Cui? 

Fruntea Inimii de Jar 

Poate te-aș fi găsit pe tine Iubire 

Izvorâte din Steaua Fericirii 


5) 


56. 
SI; 
58. 
59. 
60. 
61. 
62. 
63. 
64. 
65. 
66. 
67. 
68. 
69. 
70. 
TI. 
72, 
73, 
74. 
gină 
76. 
PT 


SORIN CERIN 
- SFINŢENIA IUBIRII - 
- poezii filosofice - 


În deriva Gândurilor 

Rătăceşte spre Nicăieri 

Vechi şi ciobite 

Sfinţenia Iubirii 

Ne este atât de teamă 

Nu vor să ştie unde anume se află 
În sângele valurilor de Vise 

Sub tăișul indiferent al Timpului nostru 
Să ne sacrificăm și unica Clipă 
Amintiri tăioase 

Decât un pumn de Deşertăciune 
Norii Gândurilor 

O stea palidă a Uitării 

Întârzie mereu să apară 
Încheieturile Amintirilor 

Lanţuri grele de Cuvinte 

O normalitate banală 

Regrete și Împotriviri 

Ridurile Viselor 

Până când ne-am întâlnit Fericirea 
Virgule de Sentimente 

Clipele atât de istovite de noi înşine 


SORIN CERIN 
- SFINŢENIA IUBIRII - 
- poezii filosofice - 


1) Viitorul Nimănui 


Deschide-mi Inima de Vânt, 

dacă sunt fereastra Destinului tău, 

şi lasă să treacă aerul Zâmbetului, 
Sfinţeniei Iubirii, 

dincolo de Ridurile încruntate ale Timpului, 
prin albiile cărora ne scurgem, 
Compromisurile şi Orgoliile, 
Oceanului Non-Sensurilor Existenţei, 
pe valurile căruia naufragiem, 
căutându-ne fără voia noastră, 
Viitorul Nimănui, 

a cărui Zori, 

să-l spargem, 

de Zidurile masive și reci, 

ale Aşteptărilor rebele, 

care ne strivesc, 

cu Absurdul lor, 

tot ce va mai rămâne din noi, 
Neatins, 

de Durere şi Disperare. 

2) Nu ne vom mai dori vreodată să mai revenim 


Aş vrea să pot zbura, 

pe fruntea aripilor Viselor tale, 

să-ți pot cuprinde Nemărginirea, 
Inimii de Jar, 

a Sfinţeniei Iubirii, 

ce-mi aprinde Zorii de fiecare dată, 
cu flăcările Viselor, 

care ard Întunericul Nopţii din mine, 
în care te aşteptam Fericire, 

prin cenușa Gândurilor amare, 

ale Singurătăţii, 

pe care să o aruncăm, 

în Oceanul Lacrimilor, 

unor Stele căzătoare, 

ce mai licăresc Disperarea din noi, 
care se va pierde pentru totdeauna, 
în adâncurile Uitării, 

acestei Lumi a Absurdului, 

pe care nu ne vom mai dori vreodată, 
să mai revenim. 


3) Lacrimile Zorilor 


Gări de Clipe, 
se pierd în ceața deasă a Gândurilor, 
certate cu Timpul, 

care le-a ruginit, 

Lacrimile Zorilor, 

ce par a nu mai ajunge niciodată, 
la peroanele Privirilor, 

tot mai însingurate, 

din noi, 

care se reazămă, 

pe Orizonturile Disperărilor, 

ce ne apasă, 

Inimile de Cer, 

înveşmântate cu plumbul Norilor, 
unor Înţelesuri, 

la umbra cărora ne ascundem, 
Zâmbetele reci ale Durerii, 

ce ne-a descoperit, 

Ridurile adânci şi tulburi, 

prin care ni se scurg Aşteptările, 
Sfinţeniei Iubirii, 

propriului Destin, 

ce ne arată cine suntem, 

chiar și atunci, 

când lanţurile grele ale Amintirilor, 
ne spală țărmurile Cuvintelor, 
ce-au mai rămas nespuse, 

de către Fericirea, 

pierdută la zarurile amăgitoare, 
ale Absurdului. 

4) În Ferestrele Cuvintelor 


Nici unul dintre noi, 

nu puteam înţelege, 

ce anume ne-a determinat, 

să luăm câte o piatră a Disperării, 
grea și tăioasă, 

pe care să o aruncăm, 

cu atâta putere, 

în Ferestrele Cuvintelor, 
Sfinţeniei unei Iubiri, 

încât să le spargem pe toate, 
dintr-o singură Privire, 

lăsând în urma lor, 

doar cioburi de Vise, 

ce-au devenit atât de ascuţite, 
încât toate Clipele, 

care au călcat pe ele, 

s-au rănit atât de grav, 

că nici unul dintre Orizonturile, 
ce au sosit să le salveze, 

nu au mai reuşit să facă nimic altceva, 
decât să le constate decesul, 

şi să se păteze, 

cu Sângele lor trist, 

care se scurgea în valuri, 

prin venele Singurătăţii de noi înşine. 

5) Cortegiile funebre ale Fericirii 


Îţi scriu Lubire, 

de pe patul de spital, 

al Zilelor fără adăpost, 

pe care zac, 

fără să reuşesc a mă desprinde, 
de cioburile tăioase și triste, 
ale Amintirilor, 

care mă strivesc, 

cu norii de plumb, 

ai Așteptărilor unor Clipe, 

ce au ales, 

să îngroașe Cortegiile funebre, 
ale Fericirii, 

decât să ne clădească, 

podul Adevărului Absolut, 

pe care am fi trecut, 

fiecare dintre noi, 

ținându-ne de mână, 

propriul Străin al Subconştientului, 
pe care-l pierdusem, 

la zarurile Morţii, 

atunci când am fost întrupaţi, 
în Destinul Nimănui, 

al acestei Lumi. 


Il 

6) Cerul pustiu al Singurătăţii 


Zori de cristal, 

se sparg în cioburi de Dureri, 
tăioase şi triste, 

ce ni se înfig adânc, 

în Pașii Zilelor fără adăpost, 

ale Destinului, 

care sângerează cu Apusuri, 
peste Orizonturile Privirilor, 
pierdute de Sfinţenia unei Iubiri, 
tot mai stinse, 

în Noaptea ce se apropie, 

ca să lovească cu putere, 

la porțile Inimilor noastre de Vânt, 
Cerul pustiu al Singurătății. 


7) Când Foamea de Vise devenea insuportabilă 


Poduri surpate de Priviri, 

peste care, 

nu vom mai putea trece vreodată, 
stau ținute strâns, 

de mâinile reci și încleștate, 

ale Inerţiei, 

care nu ne lasă pe moment, 

să ne prăbuşim adânc în noi înşine, 
făcându-ne să credem, 

că ne vom putea rezema la nesfârșit, 
de Zâmbetul fals al unei Dureri, 

ce a fost de fiecare dată, 

darnică cu noi, 

dându-ne aproape pe nimic, 

atâtea Zile fără adăpost, 

din care ne puteam găti absolut orice, 
atunci când Foamea de Vise, 

ale Sfinţeniei unei Iubiri, 

devenea insuportabilă. 


8) luatul fraged al Clipelor 


Puteam face orice, 

din aluatul fraged al Clipelor, 

pe care-l coceam, 

în cuptoarele Inimilor de Jar, 

ale Sentimentelor, 

ce navigau spre Lumina Divină a Speranţei, 
înfruntând valurile Sângelui Simţămintelor, 
care ne zvâcnea, 

prin venele țărmurilor de Vise, 

până când acestea, 

s-au surpat odată pentru totdeauna, 

în nesfârşirea Singurătăţii, 

ale cărei furtuni de Întâmplări, 
ne măcinau încet dar sigur, 
falezele Privirilor, 

care ni s-au surpat, 

în cele din urmă, 

în adâncurile unei Fiinţe, 
orbite de pierderea grea, 

şi de neînlocuit, 

a Sfinţeniei unei Iubiri, 

pe care până atunci nu o cunoscusem niciodată, 
darămite să ştim, 

că locuieşte în noi. 


9) Pe Obrajii lubirii 


Frunze de Lacrimi, 

ruginesc pe frunțile reci şi palide, 
ale Viselor, 

îngheţate şi lunecoase, 

care ni se preling, 

pe Obrajii Sfinţeniei Iubirii, 
dezechilibrându-i, 

fără a-i mai lăsa, 

să se reazemce, 

de Privrile fierbinți, 

ce-au fost între timp strivite, 
de Zidurile tot mei grele, 

ale Depărtărilor, 

dintre Înţelesurile, 

care s-au ascuns de noi, 
prin Cimitirele de Cuvinte, 
tot mai pustii Și triste, 

ale Destinului. 


10) După ultima modă a Orgoliilor 


Ferestre de Lacrimi, 

ne deschid, 

Pleoapele reci şi triste, 

ale Orizonturilor, 

pe care le bem de fiecare dată, 
din cănile de pustiu, 

ale Destinului, 

prin venele căruia, 

ni se scurge sângele Durerii, 
Absurdului, 

acestei Lumi, 

a Nimănui, 

pe care Singurătatea, 

o joacă mereu, 

la zarurile măsluite, 

ale Speranțelor deşarte, 

pe care vrea să le câştige, 

de fiecare dată Deşertăciunea, 

pentru a le croi, 

după ultima modă a Orgoliilor, 
spre a ne îmbrăca cu ele, 

falsul Sfinţeniei unei Iubiri. 


11) Primite în dar 


Așteptări reci şi insalubre, 

ne zidesc Gândurile, 

în spatele mucegaiurilor, 

de Sentimente, 

pentru a le călca mai apoi, 

cu paşii grei ai Singurătăţii, 

din care Destinele își fac adăpost, 
la lumina palidă a Durerilor, 

al căror tavan de Amintiri, 

ne strivește Inimile de Cer, 
primite în dar, 

de la Nemărginirea unei Iubiri, 

a cărei adresă am pierdut-o, 

la porţile ferecate ale unor Cuvinte, 
în Sufletele cărora, 

nu am mai reuşit, 

să intrăm vreodată, 

împreună. 

12) Adevăr al Nimănui 


Aripi rănite de Întrebări, 

ne părăsesc Sângele Apusurilor, 
triste şi pustii, 

ale ţărmurilor de Cuvinte, 

pe care ne-au naufragiat, 

Zilele fără adăpost, 

ale Iubirii. 


Nici măcar nu am observat, 

cum ne-au alunecat Clipele, 
direct în braţele reci ale valurilor, 
unui Adevăr al Nimănui, 

pe care nici unul dintre noi, 

nu puteam să-l înțelegem, 

oricât de mult ne striga surd, 

din Inima de Vânt, 

unica ce ne-a mai rămas, 

să ne adie cu același Absurd, 
atât de grijuliu cu Deşertăciunea, 
Singurătatea. 


13) Nori de Întrebări 


Paşi rupți, 
din calendarele Nimănui, 
se usucă pe funiile săpunite, 

cu Nori de Întrebări, 

ale unui Soare spânzurat, 

al Speranţei, 

pe care să-l purtăm cât mai curat, 
atunci când ne îmbrăcăm cu el, 
pleoapele Lacrimilor unor Cuvinte, 
ce ni se preling haotic, 

pe obrajii palizi ai unei Amintiri, 
ce pare a fi rămas a Nimănui, 
bântuind Vitrinele pustii, 

ale unor Promisiuni, 

ce au devenit scenele Absurdului, 
unor Statui Vivante, 

despre care într-un târziu, 

am aflat cu durere, 

că eram noi. 


14) Se prefac că nu ne recunosc 


Perdele de fum, 

ni se ridică spre Cerurile Inimii, 
din Crematoriile Cuvintelor, 

care undeva-cândva, 

ne priveau obraznic, 

drept în Ochii Viselor, 

fără să ne întrebe absolut Nimic, 
cu privire la cănile de pustiu, 

din care ne beam până a ne întâlni, 
pelinul Singurătăţii, 

tăiat în cioburile unor Priviri, 
indiferente şi triste, 

care-şi jucau din inerție, 

rolurile de Statui Vivante, 

pe la porțile ruginite cu Deșertăciune, 
ale Clpelor, 

care acum se prefac, 

că nu ne recunosc, 

Sfinţenia unei Iubiri. 


15) Pentru salvatoarea Moarte 


Ne amăgim iarăşi, 

jucându-ne rolurile Destinului, 

pe Scenele ninse cu Priviri rătăcite, 
ale singurătăţii unei Iubiri, 

care ne-a aruncat din milă, 

câteva Clipe strălucitoare, 

în pălăria roasă a Cuvântului, 

pe care o aşezăm, 

la Întâmplare, 

pe străzile pustii și triste, 

ale Simţămintelor, 

sperând de mai bine de o Trecere, 
pe zebra rănită a Binelui şi Răului, 
să mai primim, 

şi alte Clipe, 

pe care să le traversăm alături de noi, 
spre Viitorul, 

căruia nu avem cu nimic altceva, 
să-l plătim, 

decât tot cu Clipe, 

pentru salvatoarea, 

Moarte. 


16) În Zaţul de cafea al Misterului 


Tablouri prăfuite de Întrebări, 

unele cu semnături celebre, 

se irosesc prin ploile reci şi insalubre, 

ale unor Cuvinte putrede şi triste, 

ce-și beau Viitorul, 

din cănile ciobite de pustiu, 

ale Zorilor Singurătăţii, 

de noi înşine, 

care ne ghicesc de fiecare dată, 

în Zaţul de cafea al Misterului, 

Durerea, 

care ni se scurge fierbinte, 

pe gâturile tot mai arse, 

ale Zilelor fără adăpost, 

ce nu mai pot să scoată, 

nici un sunet, 

atunci când le întrebăm, 

despre adresa ştearsă, 

a lubirii, 

de pe plicul Destinului nostru. 

17) Unicul ce ne aplaudă 


Suntem obligați, 

să ne jucăm rolurile Destinului, 

cu Inimile de Plumb goale, 

pe asfaltul ros al Viselor, 

unde alergăm spre Nicăieri, 

însoțiți de frigul neiertător al Cuvintelor, 
ce ne îngheaţă sângele Răsăriturilor, 
pe sub streaşinile Privirilor, 

tot mai oarbe, 

ale Statuilor Vivante, 

pe care trebuie să le interpretăm, 
prin vitrinele Disperărilor, 

la care se uită cu admiraţie, 
Absurdul, 

Unicul ce ne aplaudă. 


18) Din Ochii unei Lacrimi 


Beţi de atâtea căni de pustiu, 
sorbite de Clpele ce ne părăsesc, 
Eternitatea, 

Absurdului şi Deşertăciunii, 

ne pierdem, 

în Indiferenţa, 

care ne-a înecat Destinul, 
lăsându-ne batjocoritor, 
să sperăm în zadar, 

la țărmurile Iubirii, 

care se pierd, 

dincolo de Orizontul, 
Privirii tale, 

al cărei Plumb, 

nu reușesc să-l înlătur, 
din Ochii unei Lacrimi, 
a Cuvântului, 

pe care ni l-a rostit, 
undeva-cândva, 

Lumina Divină, 

înainte de a ne naşte, 

ŞI pe care acum, 

nici unul dintre noi, 

nu îl mai putem înţelege. 


19) La porţile Adevărului 


Zori de Cuvinte, 
închiși în palmele, 
Inimilor de Vânt, 
ale Gândurilor, 
unei Disperări, 

din care înfloresc Regretele, 

la marginile străzilor, 

unor Vise deșarte, 

pe care ne plimbam adeseori, 
ținându-ne de mână Destinul, 

încântat de coloritul tot mai profund, 
al Durerii, 

pe care o simţea Viitorul, 

atunci când mesteca carnea tare, 

a Clpelor, 

pe care tocmai ni le sacrificase Timpul, 
în onoarea Pașilor Singurătăţii noastre, 
ce se apropia cu repeziciune, 

la porțile Adevărului. 


20) În sufletele Cuvintelor 


Întrebări rupte, 

din Sufletele stinse, 

ale stelelor căzătoare, 

din Inimile de Ceară, 

a Viselor ce ni se topesc, 

pe frunțile Aşteptărilor zadarnice, 
rezemate pe Ridurile tot mai adânci, 
ale Disperărilor, 

pe care le bem ca de fiecare dată, 
din cănile de pustiu deja ciobite, 

de colții ameninţători, 

ai Absurdului, 

care ne sfâșie într-una, 
Eternitatea lubirii, 

din care se pare, 

că nu a mai rămas Nimic, 
în sufletele Cuvintelor, 
pe care urma, 

să ni le mai adresăm. 


21) Singurătatea unei lubiri 


Ferestre sparte de Priviri, 
lăcrimează, 

cu cioburi tăioase de Cuvinte, 

în care a călcat neatentă, 
Primăvara Fericirii, 

care s-a rănit, 

atât de adânc, 

încât tot sângele Zorilor, 

ce ar fi trebuit să-i locuim împreună, 
s-a scurs pe asfaltul surd şi rece, 
al Indiferenţei, 

murind, 

pentru a fi dusă de Inima de Vânt, 
a Destinului, 

pe catafalcul Uitării, 

de noi înşine, 

spre Nicăieri, 

unde nu vom mai putea, 

să zburăm vreodată, 

pe aripa Visului, 

din care tocmai ne-am trezit, 
în Singurătatea unei Iubiri, 
fără să ştim, 

că aceasta, 

a fost hărăzită, 

de o altă stea, 

altcuiva, 

stea, 

care nu mai era a noastră, 
ŞI nici unul, 

nu aveam voie să o ţinem, 
de mâna Adevărului, 
razelor ei binefăcătoare, 

şi să alergăm alături de ea, 
prin Infinitul ce fierbea, 

în dorinţele Zilelor fără adăpost, 
ce ne-au mai rămas, 

de dus, 

prin Absurdul rece, 

al acestei Lumi. 


22) Monede de Clipe ruginite 


Ninge-mă Iubire cu un Destin, 
care să nu-mi îngheţe Visele, 
pe la colţurile pustii, 


23 


SORIN CERIN 
- SFINŢENIA IUBIRII - 
- poezii filosofice - 


ale străzilor Deznădejdii, 

la care mi-am interpretat până acum, 
Rolurile ingrate de Statuie Vivantă, 
pentru care sunt plătit, 

de Absurd, 

cu Monede de Clipe ruginite, 

fără nicio valoare, 

în fiecare Zi fără adăpost, 

ce-mi este dată, 

să adăpostesc în ea, 

Fericirea, 

Monede de Clipe ruginite, 

din care nu pot să-ți cumpăr, 

nici măcar o fărâmă de Sentiment, 
pe care să-l pun la temelia unei Iubiri, 
pe scena scorojită a Deşertăciunii, 
acestei Lumi. 


23) Prin bucătăriile Viselor 


Blesteme vândute pe nimic, 
Zorilor plumbuiţi cu Deşertăciuni, 
ai Viitorului, 

pe care îl bem, 

fără să-l mai gătim, 

în vreun fel anume, 

prin bucătăriile Viselor, 

din cănile de pustiu, 

ce şi-au pierdut, 

pentru totdeauna, 

toartele Speranţelor, 

în accidentele Destinelor, 
care conduc atât de nesăbuit, 
încât toate bulevardele, 
Zilelor fără adăpost, 

sunt pline de victime, 

pe ambele sensuri de mers, 
unul ce aparține Iubirii, 

şi celălalt, 

Fericirii noastre. 


24) Furtunile Singurătăţii 


Țărmuri lacustre de Suspine, 
zac pustii, 

prin Inimile de Vânt, 

ale Zilelor fără adăpost, 

din Cuvintele noastre, 

pe care mai ning și acum, 
aripi rătăcite, 

de Lacrimi, 

ce îşi prăbuşesc Înţelesurile, 
Amintirilor, 

pe Ridurile săpate tot mai adânc, 
de Clipele roase, 

care înfruntă şi azi, 
Furtunile Singurătății, 

traversate de podurile ruinate, 
ale unor Speranţe, 

pe care le-am reclădi oricând, 
pentru a le traversa iarăși, 
Primăverile, 

în sufletele cărora, 

ne dorim şi azi, 

să alergăm împreună. 


25) Coatele Destinului 


Ceruri pătate, 

pe feţele de mese ale Pustiurilor, 
cu Amintiri, 

ninse pe notele de plată, 

scrise de Timp, 

propriilor noastre Clipe, 

pe care ne ţinem şi azi, 

Coatele Destinului, 

ce nu vrea să părăsească nici acum, 
Masa Disperării, 

la care ne-am aşezat, 

în crâşma rău famată, 

şi plină de fumul înecăcios, 

al Sentimentelor, 

Absurdului unei Lumi, 

în valurile căreia, 


28 


SORIN CERIN 
- SFINŢENIA IUBIRII - 
- poezii filosofice - 


am fost înecaţi, 

cu îndeajuns de multă Durere, 

încât să nu mai putem respira vreodată, 
aerul curat al unei lubiri. 


26) Privirea Destinului 


Stropi de Zile, 

se preling pe sticla murdară, 
de praful stelelor căzătoare, 
din Privirea Destinului, 

în respiraţia căruia, 

am fost absorbiți, 

cu tot cu Eternitatea Clipei, 
unde ne credeam invulnerabili, 
şi alături de care, 

am traversat întreg Universul, 
Iubirii, 

ca să ajungem, 

fără să ne dăm seama, 

şi în acest colț de Disperare, 
ornat cu Absurdul, 

Morţii, 

în care ne-am născut, 

la fel de Întâmplător, 

precum ne-am întâlnit, 
Despărțirea. 

27) Încotro merg? 


Răniţi de Orizonturile, 

tot mai grele, 

ce se prăbuşesc inerte, 

pe Privirile de care ne rezemăm, 
Viitorul unei Iubiri, 

care s-a retras grăbit, 

de sub tălpile apăsătoare, 

a Destinului nostru, 

pentru a nu fi strivit, 

iar acum, 

aleargă spre Nicăieri, 

doborât de teama, 

de a nu-şi mai privi din nou, 
Moartea, 

prin proprii noştri Ochi ai Inimii, 
unor Cuvinte, 

pe care ni le repetăm într-una, 
fără să ştim, 

încotro merg? 


28) Răsăritul nostru 


Ceţuri sentimentale, 
duse spre țărmurile Sângelui, 
care se scurge, 

din Răsăritul nostru, 

tot mai slăbit şi lipsit de Orizont, 
În Privirea pierdută de Moarte, 
pe strada Destinului, 

la a cărui adresă, 

nu vom mai locui niciodată împreună, 
ŞI nici poştaşii Viselor, 

nu se mai opresc, 

să ne lase Veștile, 

unei lubiri, 

Rătăcită acum, 

prin Cimitirele de Cuvinte, 

ale Absurdului. 


29) Furtuni de Vise 


Rătăcit, 

printre sloiurile de gheaţă, 
prelinse pe frunțile pline de sudoare, 
a Zâmbetelor, 

ținute în braţele tremurânde, 
ale Privirilor, 

ce-şi ard Apusurile, 

cu flăcările Amintirii, 

în care ne mistuiam, 
undeva-cândva, 

trupul Timpului, 

a cărui eternitate, 

credeam că ne aparține, 
fără să ştim, 

că din cenușa sa, 

Inima de Vânt a Orizontului, 
atâtor Furtuni de Vise, 

îşi va spulbera, 

Viitorul de Plumb, 

peste Destinul, 

care ne striveşte, 

acum, 

orice fărâmă de Speranţă. 


30) Pe țărmurile Speranţelor de pustiu 


Mi-am pierdut, 

Cerul Inimii, 

Doamne, 

pe țărmurile Speranţelor de pustiu, 
ale stropilor de Clipe, 

ce se preling, fără încetare, 

pe feţele palide ale Lacrimilor, 
care se revarsă, 

prin albiile Ridurilor adânci, 

ale Absurdului, 

în oceanul fără de sfârşit al Disperării, 
pe valurile căruia, 

ne-am rănit Visele, 

înecate în Oftaturile Zorilor, 
care ni se descompun, 

peste pălmile trase de Amintire, 
Uitării. 


31) Paşii Lacrimilor 


Plouă cu Zâmbete reci şi murdare, 

pe noroiul Gândurilor, 

îmbibându-l cu spuma Disperării, 

ieşite la plimbare, 

pe aleile Singurătăţilor de noi înşine, 
pe care ne rătăcesc adeseori, 

Pașii Lacrimilor, 

Indiferent că sunt mai grăbiţi, 

sau mai lenți, 

în noaptea de sfârșit de Lume, 

a Viselor de ceară, 

care ni se topesc la flacăra Deznădejdii, 
ce ne încălzeşte palmele tremurânde, 
ale Rătăcirii, 

prin aglomeraţia Cimitirelor de Cuvinte, 
ce ni le rostim zilnic, 

fără să le înţelegem, 

Inimile de Vânt, 

care ne spulberă, 

până şi Eternităţile Zilelor fără adăpost, 

în braţele tot mai largi, 
ale Morţii, 
din propriile Priviri. 


32) Malurile Gândurilor 


Rezemat, 

de zidurile Speranţelor tale, 
Iubire, 

încerc să-ți ating, 

malurile Gândurilor, 

prin care ni se scurge Destinul, 
tot mai învolburat, 

şi concentrat, 

de primirea ce avea să ne-o facă, 
Nesfârşirea Oceanului, 

Morţii, 

unde ne vom spăla, 

întreaga mizerie de pe tălpile Clipelor, 
cu care am păşit, 

prin mocirla țărânu, 

unde ne-am întrupat, 

Visele, 

ajungând să facem din ele, 

pe roata olarului Timp, 

căni de pustiu, 

din care să ne bem, 

Disperarea, 
Neîmplinirii lor. 


33) Ne bântuie într-una, Viitorul 


E-atâta foc, 

în Lacrimile flăcărilor, 

aprinse de Privirile înlănţuite, 
ale Destinului, 

ce ne incendiază Visele, 

pentru a le călca cenușa, 

cu tălpile pline de sudoare, 

ale Amintirilor, 

care ne îngenunchează Timpul, 
acest hoţ de Speranţe, 

ce ne caută de țărmuri, 

prin buzunarele rupte, 

ale Inimilor noastre, 

prin care ne bat Vânturile pustii, 
a unor Adevăruri, 

în porturile cărora, 

vrem să ne adăpostim, 
Fericirea, 

atât de marcată, 

de Furtunile Cimitirelor de Cuvinte, 
care ne bântuie într-una, 
Viitorul. 

34) Absurd Banal 


Ne înţepăm zilnic, 

în Spinii Cuvintelor, 

din lacrimile unor Înţelesuri, 
ce ni se preling, 

pe frunțile Clpelor tot mai obosite, 
ale Speranţelor, 

accidentate de Timpul Nimănui, 
care le retează aripile Viselor, 
pentru a nu putea zbura, 

peste umărul Orizontului, 
Privirii tale, 

pentru a ajunge, 

în palmele Inimii mele, 

pline de Bătăturile, 
Sentimentelor de piatră amară, 
pe care trebuie să le scot, 

din mina de plumb, 

a Singurătăţii, 

pentru a le vinde, 

unui Absurd Banal, 

al unei Zile fără adăpost, 

ce mi-a fost hărăzită, 

anume de către Destin. 

35) Reci şi obraznici 


Raze de Vise, 

cad răpuse, 

de Umbrele Gândurilor de plumb, 
ale Zorilor, 

reci şi obraznici, 

cu Orizonturile, 

care nu le mai suportă, 
Singurătatea, 

Aripilor frânte, 

ce-şi beau întreaga Noapte, 
stelele căzătoare, 

din cănile de pustiu a Simţămintelor, 
din sticlele ciobite ale Destinelor, 
atâtor Disperări, 

în valurile cărora ne înecăm, 

cu sau fără voia noastră, 

Trecutul. 


36) La colţul Fericirii 


Cioburi tăioase, 

de Clepsidre sparte, 

cu pietrele grele şi ascuţite, 

a Gândurilor, 

aruncate de Cimitirele de Cuvinte, 

pe faţa Timpului nostru, 

din care a început să şiroiască, 
Sângele unui Răsărit al Nimănui, 
în care nici unul dintre noi, 

nu ne vom mai regăsi vreodată, 
Eternitatea Clipei, 

pe care o purtam cu mândrie, 
la manșeta Zâmbetului, 

ce nu ne-a mai dat întâlnire, 

La colţul Fericirii, 

despre care am auzit, 

că s-ar fi mutat, 

fără să ne lase nicio adresă. 


37) Moartea care ne macină pe fiecare 
dintre noi 


Drumuri de Cuvinte prăfuite, 

de stelele căzătoare ale Așteptărilor, 

ne întemnițează, 

Pacea Inimilor unor Vise, 

în spatele gratiilor, 

clădite de Sentimentele, 

pe umerii cărora, 

ni se reazămă Orizontul Singurătăţii, 
gata să aprindă Cerul Inimii de Vânt, 
a unei Amintiri, 

care nu ştie ce anume caută, 

pe sub streaşina, 
Disperării noastre, 

plătite regeşte de Absurd, 
ca să ne păzească, 
Moartea, 

care ne macină, 

pe fiecare dintre noi. 


38) Credeam a fi Fericire 


Valuri pline de Regrete, 

lovesc cu putere, 

stâncile gri ale Inimilor unor Cuvinte, 
pe care ni le rostesc Orgoliile, 
împletind norii Viselor, 

pentru a ne face fiecăruia dintre noi, 
eşarfe de Iluzii ale Vieții și Morţii, 
care să ne țină de cald, 

pe străzile Viitorului, 

plumbuite cu Disperări, 

unde să ne plimbăm Absurdul, 

până când acesta, 

va împlini vârsta majoratului, 

pe fețele Ridurilor, 

unor Amintiri, 

în care ne vom înmormânta, 

până la urmă, 

ceea ce credeam a fi Fericire. 

39) Prin Vitrinele fără nume 


Ziduri pline de igrasie, 

a Înţelesurilor, 

ne învelesc Privirile gripate, 
de răceala Viselor, 

care ne îngheaţă, 

până şi Moartea, 

ce spera să poată fi găzduită, 
de Uitare, 

în sângele propriilor noastre Zâmbete, 
ascunse în spatele gratiilor, 
unor Morale, 

ale Statuilor Vivante, 

ce am devenit, 

prin Vitrinele fără nume, 

ale Modelor atât de pustii, 
de noi înşine. 


40) Destinul unei Poveşti de Iubire 


Dă-mi măcar o pană, 

a unui singur Surâs, 

din Aripa Cuvântului Împlinire, 
să-ți scriu cu sângele Răsăriturilor, 

pe coala albă a Adevărului Absolut, 
Destinul unei Poveşti de Iubire, 
al cărui protagonişti să fim, 
alături de Nemurirea, 

pe care să o îmbrățișăm, 

în Inima de jar, 

a stelei noastre, 

care să nu mai cadă niciodată, 
pe țărmurile pustii şi triste, 

ale Disperării acestei Lumi, 
împotmolită în Absurd. 


41) Nu ştim de ce o facem 


Poduri de Cuvinte, 

ni se întind languros, 

peste pleoapele Înţelesurilor, 

ce trebuie să le traversăm, 

pentru a ajunge, 

într-un loc îndepărtat şi întunecos, 
atât de dureros, 

din noi înşine, 

unde ne ascundem de ochii Lumii, 
acestei Deşertăciuni, 

Străinul propriului nostru Subconştient, 
pe care nici măcar nu l-am cunoscut, 
vreodată, 

cu adevărat, 

ŞI nici măcar, 

nu ştim de ce o facem, 

de fiecare dată, 

atunci când vrem să fugim, 
de propriul Destin. 


42) Pe obrazul trist al Singurătăţii 


Ceţuri duse pe aripile frânte, 
ale Gândurilor, 

spulberate spre nicăieri, 

de Părerile, 

tot mai istovite și strivite, 

de Privirile de plumb, 

ale străzilor a căror Pustiu, 
strigă surd, 

în plămânii Amintirilor, 
ce-au ajuns să-și respire, 
doar Regretele, 

din stropii tot mai deși, 

ai Lacrimilor unor Cuvinte, 
ce ni se preling, 

fierbinți, 

pe obrazul trist al Singurătăţii. 

43) Alături de Cerul unei Inimi 


Promisiuni spulberate, 

de vânturile reci şi surde, 

ale Iernii din Cuvintele noastre, 
tot mai înghețate și triste, 

ce ning pe pleoapele istovite, 
ale Lacrimilor Singurătăţii, 
care se sparg, 

pe Ridurile Aşteptărilor, 

de a redeveni noi înşine, 

alături de Cerul unei Inimi, 
brăzdat de razele Adevărului, 
în care visăm adesea, 

să ne scăldăm, 

Timpul, 

dar amânăm mereu, 

fiindcă ne ascundem, 

după frigul unui Surâs îngheţat, 
aflat în spatele Zidurilor din Priviri, 
unde ne ascundem, 

Neputinţa. 


44) La braţul Ochelarilor orbi 


Lacăte ferecate de Priviri, 
îşi poartă cheile nepotrivite, 
la brațul Ochelarilor orbi, 

pe care-i însoţim de fiecare dată, 
când ne pierdem, 

de noi înşine, 

pe aleile multicolore, 

ale lubirilor, 

unde ne accidentăm adesea, 

cu Disperările, 

care ne ies în calea amară, 

de sfârşit de Lume, 

a Absurdului. 


45) Sângeriul obrajilor unei Singurătăţi 


N-am crezut lubire, 

că poţi fi o Toamnă, 

care-şi taie nervurile Zilelor, 
din venele propriilor frunze, 
ale Regăsirilor, 

ce-și găsesc alinarea, 

în braţele deschise, 

ale Absurdului, 

ce ne fură rugina Aşteptărilor, 
pentru a se deghiza, 

în Zorii unui Destin, 

ce ne aşteaptă îmbujorat, 

cu sângeriul obrajilor, 

unei Singurătăţi, 

ce tocmai avuse, 

o hemoragie de Clipe, 

ce nu mai putea fi oprită, 
în drumul ei spre Moarte. 


46) Atunci când ne vom îmbrățişa Steaua 
Nemuririi 


Trandafiri sculptați de Vise, 
pe țărmurile Inimilor, 

unor Cuvinte, 

din buchetele Speranţelor, 

pe care vreau să ţi le dăruiesc, 
Iubire, 

atunci când ne vom îmbrățișa, 
Steaua Nemuririi, 

ale cărei raze de Eternitate, 
ne vor înveşmânta, 

țărâna Întrupării din noi, 

până când aceasta va deveni, 
o Amintire, 

a unei Disperări, 

ce purta îmbrăcămintea roasă, 
a Absurdului, 

unei Lumi trecute, 

la care, 

nu ne vom mai putea, 

întoarce Niciodată, 
Privirile Sufletelor. 


47) Destinul Iubirii 


Adevăr de Lumină, 

lasă-mi Divinitatea mea decăzută, 
din întruparea Cuvântului, 

să-ți îmbrățişeze, 

Destinul Iubirii, 

pe care l-am aşteptat, 

sub ferestrele putrezite, 

ale Zilelor fără adăpost, 

din Inima deşertăciunii acestei Lumi, 
de la care speram la un singur Surâs, 
chiar dacă eram obligat să-l împart, 
cu Străzile pustii ale Clhpelor, 

ale căror Eternităţi, 

mi-au fost hărăzite, 

fără voia mea, 

să le dăruiesc Morţii, 

ce mi-a promis mereu, 

că mă va scăpa de Singurătatea, 
Stelei căzătoare, 

ce nu reuşeşte nici acum, 

să-şi afle propria boltă, 

a Sufletului meu, 

care în căderea ei liberă, 

de orice alte prejudecăţi, 
îmi va spune în sfârșit, 
că-mi aparţine numai mie. 


48) Prin venele de sticlă ale Zorilor Singurătăţii 


Clepsidre însetate de Timp, 
aşteaptă nerăbdătoare, 
porția de Zile, 

pe care o servește, 

cu lăcomia Morţii, 

ce li se scurge, 

prin venele de sticlă, 

ale Zorilor Singurătăţii, 

de noi înşine, 

ce ni se sparg mereu, 

în cioburi de Cuvinte, 

care ne strigă surd, 

după ce ne rănim, 

în ascuțişurile lor, 

ce sângerează mereu, 

cu Clipe de Disperare, 
peste Orizonturile Nimănui, 
pe care am vrea, 

să ni le poată prinde, 
Moartea salvatoare. 

49) Ninge-mă Amintire 


Ninge-mă Amintire, 

cu fulgii mari şi apoșşi, 

ai Lacrimilor unui Timp, 
pe care l-am întâlnit, 
abolut Intâmplător, 

pe strada Cuvântului, 
prin care am respirat, 
undeva-cândva, 
împreună, 

Iubirea, 

unor poduri de Vise, 
peste care am trecut, 
încercând să ajungem, 
pe tărâmul Inimii de Jar, 
a Privirii, 

ce se mistuia în flăcările, 
Adevărului Absolut, 

pe care l-am căutat dintotdeauna, 
în pălmile bătătorite, 

de Singurătate, 

de Durere şi Absurd, 

ale Destinului nostru. 


50) Paşii ce nu lasă Urme ai Uitării 


Zări pierdute-n flăcările, 

Zilelor fără adăpost, 

ale Cuvintelor ce tremură de frig, 
pe bolta Destinului prăfuit, 

de atâtea stele căzătoare, 

în Inimile cărora, 

îşi înmormântează Clipele Eternităţile, 
unde am fi zburat la nesfârşit, 
pe aripile de piatră, 

ale unei lubiri, 

peste care încă, 

nu ar fi călcat vreodată, 
Disperarea, 

strivindu-le cu paşii de plumb, 
ai Absurdului, 

care ne lasă şi acum, 

să ne așteptăm la nesfârșit, 
pe noi înşine, 

cei care nu mai suntem, 

cei de atunci, 

fiindcă acum, 

am ajuns să zburăm, 

numai pe aripile de ceară, 

ale Viselor, 

care ni se topesc în flăcările, 
Singurătăţii, 

în care ni se prăbuşesc, 
Visele topite, 

pentru a uda cu ele, 
Lacrimile Adevărului, 

ce ni se preling, 

în Pașii ce nu lasă Urme, 

ai Uitării. 

51) Norii Gândurilor 


Învaţă-mă să-ţi sculptez, 

Norii Gândurilor, 

atunci când mi se încruntă, 
peste Privirea Sentimentelor, 

să le dau personalitate, 

făcându-i să zâmbească Viitorului, 
pentru a-i așeza, 

pe bolta Sufletului tău, 

pe aleile căruia, 

să alergăm împreună, 
dăruindu-ne Eternitatea Clpei, 
în care să fim orbiţi de Fericirea, 
pe care a avut-o Dumnezeu, 
atunci când a creat, 

Adevărul Absolut, 

al Iubirii. 


52) Pe crucea Cui? 


Zâmbeşte Rază de Lumină Divină, 
Buchetelor de Sentimente, 

pe care ţi le-aș fi dăruit, 

odată cu fiecare Eternitate de Clipă, 
care mi-ar fi fost lăsată, 

pe ferestra Inimii mele de Plumb, 

care se prăbuşeşte, 

în fiecare Zi a Ta, 

Doamne, 

fără adpost, 

peste aceeaşi Icoană a lubirii, 
pe care ai creat-o, 

pentru a nu fi Singur, 
lăsându-mi mie, 

să o duc în braţele Absurdului, 
ce nu înţelege să se scalde, 
nicăieri în altă parte, 

decât în Durerea, 

prin care Ţi-ai jertfit Unicul Fiu, 
pe crucea, 

Cui? 


53) Fruntea Inimii de Jar 


Paşi de pustiu, 

lipiţi de ferestrele mereu închise, 

ale Dorinţelor, 

se adâncesc, 

în ţărâna întrupării Cuvântului, 

prin care am cunoscut Iubirea, 

pe care am legat-o de fruntea, 

Inimii de Jar, 

a Eternităţii Clipei noastre, 

crezând că pentru totdeauna, 

atunci când încă credeam, 
că nu se va pierde niciodată, 
strălucirea stelei, 

Viselor noastre, 

ce au căzut atât de dureros, 
pe bolta rece şi întunecată, 
a Uitării. 


54) Poate te-aș fi găsit pe tine lubire 


Orbit de strălucirea Singurătăţii, 
nu mai ştiam încotro să alerg, 

de mine însămi, 

atunci când au început, 

să-mi îngheţe palmele Cuvintelor, 
ale căror mănuși le uitasem, 

pe treptele Gândurilor tale, 

atât de alunecoase, 

încât am căzut, 

atunci când am încercat, 

să le urc, 

ca să ajung, 

la porțile zăbrelite ale Destinului, 
unde mai cred şi acum, 

că poate, 

te-aș fi găsit pe tine, 

Iubire. 

55) Izvorâte din Steaua Fericirii 


Lasă-mi un semn, 

pe Inima de Vânt, 

a Ridurilor Aşteptării, 

din gara Cuvântului, 

unde speram să te reîntâlnesc, 
Iubire, 

pentru a zbura împreună, 
alături de aripile Speranţelor, 
pe care să le hrănim, 

cu Razele fierbinți, 

izvorâte din Steaua Fericirii, 
care atunci, 

când va aluneca vreodată, 

pe bolta Gândurilor, 

să o facă doar în pumnii strânși, 
ai Viselor noastre, 

pe care să le îmbrățişăm, 

cu toate Orizonturile, 

care [i se vor scurge, 

prin sângele Zorilor, 

care ne vor respira Viitorul. 


56) În deriva Gândurilor 


Erai atât de mult Vis, 
înecat într-o Lacrimă de Amintire, 

încât oricât aș fi încercat, 

să te salvez, 

din naufragiul norilor de Cuvinte, 
ce pluteau disperate, 

în deriva Gândurilor, 

tot mai întunecate, 

nu am reuşit nimic altceva, 
decât să te îndepărtez, 

şi mai mult, 

de țărmul Destinului meu, 
care se pierdea, 

sub colții de fiare însângerate, 
ale Valurilor unor Apusuri, 

pe care încercam cu disperare, 
să le înlătur, 

din tine, 

Iubire. 


57) Rătăceşte spre Nicăieri 


Scări de Amintiri, 

ce nu se mai pot sprijini pe nimic, 
cad peste fruntea Speranţelor, 
strivindu-le, 

cu Greutatea Speranţelor, 

istovite şi ele, 

ce tocmai şi-au frânt aripile, 
Inimii de Jar, 

care pare a se fi stins, 

mai demult decât Vremea, 

pe străzile pustii şi triste, 

ale Destinului nostru, 

care rătăceşte spre Nicăieri, 
în căutarea Morţii izbăvitoare. 


58) Vechi şi ciobite 


Lasă-mi lanţurile ruginite, 

ale Destinului, 

de care-mi este legată, 

Cumpăna Viitorului, 

pe care o trag cu tărie, 

în adâncurile Fântânii Sufletului meu, 
pentru a scoate Apa Vieţii, 

unor Sentimente, 

pe care să ţi le dăruiesc ţie Iubire, 
chiar dacă nu am alte căni, 

în care să ţi le torn, 

decât tot cele vechi și ciobite, 

ale Privirilor, 

pe care împreună, 

le-am numit cândva, 

Căni de Pustiu, 

atunci când credeam, 

că Fericirea poate fi găsită, 

la orice bodegă de Speranțe, 

unde găsim Cuvinte la preţuri ieftine, 

care să ne hrănească Ridurile, 
ce ne vor ploua cu Amintiri, 
Moartea de noi înșine. 


59) Sfinţenia lubirii 


Alerg fără oprire, 

prin mine însumi, 
încercând să ajung, 

la gara Adevărului, 

unde să întâlnesc, 
Sfinţenia Iubirii, 

pe care o aştept de-o viaţă, 
să vină, 

odată cu Cerul Viselor, 
Inimii de Jar a Speranţe, 
ce încă mai luminează, 
pustiul din mine, 

cu flăcările ei, 

ce-şi trag seva, 

din sacralitatea Icoanei Fericirii, 
unde abia acum obesrv, 

că era zugrăvit chipul tău, 
ce abia se mai poate distinge, 
fund şters atât de demult, 
de pe pânza Chpelor, 
Destinului acestei Lumi, 

încât nimeni, 

nu va mai reuşi să-l vadă vreodată, 
zâmbind, 

în afară de Singurătatea, 
rătăcită, 

între ramele mucegăite, 
ale acestei Existenţe, 
hrănite numai de Moarte, 
ca noi să învăţăm, 

odată pentru totdeauna, 
ce anume înseamnă, 
Suferinţa. 


60) Ne este atât de teamă 


Rătăcit printre meandrele, 
Jocurilor de Vise ruginte, 

ale Deşertăciunilor, 

acestei Lumi vândute, 
Absurdului Morţii, 

ce-și clădeşte ziduri de apărare, 
în ţărâna Întrupării, 

fiecăruia dintre noi, 

cei înveşmântați cu vălurile Durerilor, 
Zilelor fără adăpost, 

ale Clipelor ce nu înţeleg, 

ce anume caută, 

printre tarabele Speranţelor noastre, 
atât de sumar îmbrăcate, 

încât îngheaţă de fiecare dată, 

în frigul de sfârşit de Lume, 

al Cuvintelor, 

pe care ni le rostim, 

unul altuia, 

fără să mai reușim vreodată, 

să le mai și înțelegem, 

oricât de mult s-ar strădui acestea, 
să ne explice ce anume vor, 

fiindcă ne este, 

atât de teamă, 

de noi înşine, 

încât preferăm să le lăsăm să plece, 
spre Orizonturile Nimănui, 

unde vom ajunge şi noi, 

mai repede sau mai târziu, 

însoțiți de Nefiinţă. 


61) Nu vor să ştie unde anume se află 


Petale de primăveri, 

ni se preling înecate, 

în roua Cuvintelor, 

ce-şi spală Înţelesurile, 

în lacrimile Zilelor fără adăpost, 
pe care le bem, 

obligați de către Destin, 

din cănile ciobite de pustiu, 

ale Inimilor noastre de Vânt, 

ce sunt plătite de Moarte, 

să ne ducă Norii negri şi reci, 

ai Orizonturilor Durerii, 

adânc, 

în sufletele răvăşite ale Clipelor, 

tot mai rare şi mai nepoliticoase, 

cu Visele care ni se reazămă, 

pe Privirile acestora, 

ce-au devenit atât de pierdute, 

încât chiar și atunci, 

când le arătăm adresa Sufletelor noastre, 
tot nu vor să ştie unde anume se află. 


62) În sângele valurilor de Vise 


Rădăcini de Amintiri, 
sapă adânc în Sufletele Clipelor, 
care cerşesc Cerului, 
câte o frântură, 
din trupul atât de inaccesibil, 
al Fericirii, 
ce ni se prelinge, 
pe fruntea ridată, 
a sudorii unor Cuvinte, 
care nu le vom putea, 

înțelege niciodată, 

fiindcă Inimile noastre, 

ştiu să le rostească, 

numai Rugăciunea Zidurilor, 
care se surpă neîncetat, 

în sângele valurilor de Vise, 
ale noastre, 

ce ne lovesc neîncetat, 
Iubirea, 

sfărâmând-o, 

pentru a fi folosită ca nisip, 
prin Clepsidrele reci şi indiferente, 
ale Timpului nostru, 

vândut dinainte de a se naște, 
Morţii. 


63) Sub tăişul indiferent al Timpului nostru 


Străluciri false, 

împânzesc cu poleiala, 
Privirilor pierdute, 

vitrinele Statuilor Vivante, 
Zilelor noastre fără adăpost, 
ale căror roluri, 

suntem obligați, 

să le interpretăm, 

până la ultima suflare a Clipei, 

ce-și pierde Eternitatea, 
sub tăişul indiferent, 

al Timpului nostru, 
Iubire, 

ce ai fost vândută Morţii, 
pentru a fi lăsaţi, 

în seama Nimănui, 

atunci când Absurdul, 
acestei Existenţe, 

va sosi, 

ca să ne cântărească Durerea, 
care hrăneşte la rândul ei, 
Disperarea acestei Lumi, 
a Deşertăciunii. 


64) Să ne sacrificăm şi unica Clipă 


Scenele putrede şi triste, 

ale Viselor, 

încă-şi mai aşteaptă, 

Cuvintele, 

care să joace demonic, 

pe scândurile sicrielor de înţelesuri, 
ale Buzelor pierdute, 

printre Privirile, 

ce încă mai cerşesc, 

câte un Sentiment, 

pe străzile încețoşate, 
ale Disperării, 
implicată cu trup şi suflet, 
în Dansul funebru, 

al Morţii, 

de noi înşine, 

până ce vom reuși, 

să ne sacrificăm, 

şi unica Clipă, 

ce a mai rămas, 
nevândută, 
Trecutului. 


65) Amintiri tăioase 


Zei fragili de Clipe, 

sunt arşi pe rugurile Uitării, 
din templele Inimilor de Vânt, 
unde li se aduc drept ofrande, 
Singurătăți. 


Amintiri tăioase, 
sfârtecă cu nesaţ, 

carnea Viitorului lubirii, 
pentru a fi vândută, 

pe tarabele slinoase, 

ale Disperărilor, 

Absurdului cotidian, 
al Durerii. 


66) Decât un pumn de Deşertăciune 


Vorbe înecate-n Inimi de Vânt, 
sunt duse, 

odată cu stelele căzătoare, 

ale Viitorului, 

spre Moartea din noi înşine, 
unde porțile masive ale Uitării, 
se deschid lacome, 
Eternităţilor de Clipe, 

pe care le-am conștientizat, 
undeva-cândva, 

ca aparținând, 

Sfinţeniei Iubirii, 

la tălpile căreia, 

ne-au îngenuncheat Visele, 
transformate acum, 

în Coşmarurile unei Lumi, 

a Absurdului, 

din care nu luăm cu noi, 

nimic altceva, 

decât un pumn de Deșertăciune. 

67) Norii Gândurilor 


Raze de Dor, 

ne scaldă Singurătatea, 

care ne îmbracă, 

Norii Gândurilor, 

cu cămaşa Morții, 

despre care aflăm, 

că nu ar fi pe măsura noastră, 
şi cu toate acestea, 
Orizonturile Privirilor rătăcite, 
ale Speranţelor, 

ne-o ajustează în așa fel, 
încât să se potrivească, 

la orice ocazie i s-ar ivi, 
Durerii, 

să ne îmbrăţișeze, 

Chpele. 


68) O stea palidă a Uitării 


Tărâmuri de Lumină Divină, 

ni se desfășoară înaintea Iubirii, 
care ne îmbrățișează, 

cu Sfinţenia ei, 

de Adevăr Absolut, 

pe oceanul căruia, 

am vrea să navigăm, 

cu corabia Clipei Eternităţii, 
ce s-a sfărâmat, 

de țărmurile Privirilor de plumb, 
ale Morţii, 

în care am căzut, 

atât de adânc, 

încât am devenit, 

o stea palidă a Uitării, 
căzătoare şi ea, 

peste Orizontul Singurătăţii, 
care ne striveşte, 

cu Disperarea unei Lumi, 

a Absurdului. 


69) Intârzie mereu să apară 


Așteptări zadarnice, 

în gările fără nume ale Clipelor, 
prin care ne ascundem, 

de noi înşine, 

să nu fim văzuţi, 

cum încă mai avem puterea, 

să cerşim, 

câte o fărâmă de Iubire, 
Adevărului Absolut, 

a cărui față, 

întârzie mereu să apară, 
înaintea Privirilor, 
sălbatice şi pierdute, 
ale Zilelor fără adăpost, 
ce ne-au fost oferite, 

de către Destin, 
Absurdului Existenţei, 
pe care suntem obligați, 
să o ducem, 

către Moarte. 


70) Încheieturile Amintirilor 


Promisuni putrede, 

foşnesc printre ramurile Gândurilor, 
acestei Toamne a Singurătăţii, 
unde bruma Viselor, 

distantă şi indiferentă, 

face să alunece Privirile de Plumb, 
ale Sentimentelor, 

îmbibate de umezeala, 

tristă şi amară, 

a Lacrimilor, 

unor Cimitire de Cuvinte, 

însoţite de convoaiele funerare, 
ale Clipelor, 

pe care le însoțim, 

tremurând, 

din toate încheieturile Amintirilor, 
către Moarte. 


71) Lanţuri grele de Cuvinte 


Întotdeauna ne-am dorit, 
să ne înfățişăm Morții, 
după ultima modă, 
purtând la gâturile arcuite, 
ale Speranţelor, 

Lanţuri grele de Cuvinte, 
care să strălucească, 

în razele Simțămintelor, 
orbind Privirile, 

cârpite pe alocuri, 

cu Zâmbete, 

mai dulci sau mai amare, 
ascunse după colţurile Destinelor, 
tot mai reci şi insalubre, 
pe unde Iubirea, 

îşi caută în zadar, 

câte un acoperiş, 

deasupra capului, 

Zilelor sale fără adăpost. 

72) O normalitate banală 


Cădem adesea, 

în imponderabilitatea, 
şanțurilor adânci de Priviri, 
prin care navigăm, 

fără să ştim vreodată, 
încotro vom ajunge, 
împreună, 

cu țărmurile Viselor noastre, 
cărora clepsidrele Morţii, 

le macină stelele căzătoare, 
ale Împlinirii, 

în care amândoi am crezut, 
transformându-le, 

într-un nisip rece, 

de Cuvinte, 

duse pe aripile Inimilor de Vânt, 
ce orbește necontenit, 

Ochii Timpului, 
Singurătăţii, 

de noi înşine, 

unde totul a început să ne devină, 
o normalitate banală. 

73) Regrete şi Împotriviri 


Palme de nori, 

plesnesc seninul Cerului, 

unui Adevăr, 

la care ne-am închinat, 
Simţămintele, 

printre atâtea furtuni de Gânduri, 
ce-au început într-un final, 

să plouă, 

cu Regrete și Împotriviri, 

peste Lacrimile descompuse, 

ale Cuvintelor, 

ce nu mai aveau nimic de spus, 
atunci când ni le adresa Destinul, 
care n-a crezut niciodată în noi, 
fără să ştim vreodată de ce?, 

am căzut atât de adânc, 

în uitarea de noi înșine. 


174) Ridurile Viselor 


Priviri mototolite, 
zac prin coşurile de gunoi, 
ale Timpului, 


69 


SORIN CERIN 
- SFINŢENIA IUBIRII - 
- poezii filosofice - 


care le-a aruncat, 

plin de emfază, 

considerând că nu-i sunt de folos, 
pe străzile pline de Clipe, 
îmbrăcate după ultima modă, 

a Indiferenţei, Apatiei și Blazării, 
unde se poartă, 

doar Zâmbete amare, 

şi Lacrimi ce-şi şterg pe ascuns, 
Ridurile Viselor, 

prin care nici unul dintre noi, 

nu ne-am aflat vreodată, 
împreună, 

Iubire. 


75) Până când ne-am întâlnit Fericirea 


Petale cu Simţăminte de flăcări, 
aprinse de Inimile de Foc, 

ale florilor unor Cuvinte, 

ce-aş vrea să ţi le dăruiesc, 
Iubire, 

stând la altarul, 

clădit din Cerurile unor Zâmbete, 
ale căror senin, 

să ne învăluie, 

cu valurile unor Adevăruri, 

care să ne spele, 

tălpile ostenite ale Clipelor, 
care ne-au căutat mereu, 
până când ne-am întâlnit, 
Fericirea. 


76) Virgule de Sentimente 


Urme descântate cu Virgule, 

de Sentimente, 

tot mai adânci şi întunecate, 

ce se înfăşoară, 

la gâturile Cuvintelor, 
îmbrățişându-le cu aerul funebru, 
al Deşertăciunii, 

unde totul se reduce la Nimic, 
iar lubirii, 

i se închid porţile Viselor, 
pentru totdeauna, 

ca să treacă de ele, 

doar Absurdul unei Lumi, 

ce nu a fost şi nu va fi vreodată, 
a noastră, 

ci numai a Morţii, 

care ne-a dăruit, 

acest Destin. 

77) Clipele atât de istovite de noi înşine 


Ferestre oarbe de Vise, 

ne aşteaptă Paşii Gândurilor, 
prin gările părăsite de Amintiri, 
ce ne-au lăsat în urmă, 

doar Zidurile reci şi triste, 
pline de mucegai, 

ale Uitării, 

pe care să ne rezemăm, 
Clpele atât de istovite, 

de noi înşine, 

încât până și Lacrimile, 
fierbinți şi însingurate, 

ale Zilelor fără adăpost, 

se scurg mai nou, 

doar prin Ridurile întunecate, 
şi uitate, 

ale unui Timp, 

ce nu ne va mai aparține, 
niciodată. 

Aprecieri critice despre poezia filosofică la Sorin 
Cerin 


. Prof. univ. dr. Al Cistelecan în cadrul rubricii Avant Ja 
lettre, sub titlul Între reflecţie și atitudine apărut în revista 
Familia nr. 11-12 noiembrie - decembrie 2015, pag. 16-18, Al 
Cistelecan consideră despre poezia de meditaţie a lui Sorin 
Cerin, că: "Din cîte văd, Sorin Cerin e un fel de vulcan textual 
în continuă şi maximă erupție, cu o scriitură deopotrivă de 
frenezie şi de vituperanțe. În poezie mizează pe rafalele 
reflexive şi pe elanul sapienţial, cultivînd, cum zice singur în 
subtitlul Nonsensului Existenţei de aici, poeziile "de meditaţie”. 
O modalitate între toate riscantă — şi nu de azi, de ieri, ci 
dintotdeauna — întrucît tinde a se amesteca unde nu e chiar 
treaba poeziei, făcînd un fel de filosofare versificată şi, vrînd- 
nevrînd, tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait Cerna în 
legătură cu "poezia filosofică,” întrucît poetul le ştie şi el prea 
bine şi tocmai asta vrea să înfrunte: riscul de a lucra doar în idee 
şi de a subordona imaginativul conceptualului. Ce-i drept, nu e, 
pentru Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea cugetării şi 
liniştea apolinică a gîndului; din contră, declamă cu pathos, mai 
degrabă dinlăuntrul unei traume pe care încearcă s-o exorcizeze 
şi s-o sublimeze în radicale decît din interiorul vreunei păci de 
cuget sau al unei armonii reflexive. Chiar şi ce sună a idee 
nudă, transcrisă adesea aforistic, e, de fapt, o răbufnire de 
atitudine, o transcriere de afect — nu cu răceală, ci mai curînd cu 
fierbinţeală (i s-a şi remarcat, de altfel, maniera mai profetică a 
enunţurilor). Dar cum metoda decolării lirice constă într-un fel 
de elevare a tot ce vine pînă la demnitatea articulării lor 
reflexive (de unde delestarea oricăror referinţe la imediat, fie el 
biografic, fie mai mult decît atîta), poeziile lui Cerin se 
angajează abrupt în ecuaţiile existenţiale mari şi definitive şi 
nu-și pierd vremea în confesiuni domestice. Ele atacă Principiul 

realităţii, nu accidentele ei. Totul e ridicat astel la o demnitate 
problematică, dacă nu şi de altă natură, şi pregătit pentru o 
procesare densificată. Riscurile formulei răsar, fatal, şi aici, 
întrucît se vede imediat mecanismul acestei promovări a 
realului la dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă altceva în 
comun cu expresioniștii) a majusculei, prin care se instaurează, 
brusc şi imprevizibil, fie smerenia în faţa radicalului, fie panica 
în faţa majestăţii cuvîntului. De regulă majuscula botează stratul 
”conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin face 
exces şi risipă de majuscule, astfel încît de la o vreme ele nu 
mai creează nici panică, nici evlavie, căci abundența le sedează 
efectele de acest gen şi le perverteşte într-un soi de 
grandilocvenţă. Celălalt mecanism de elevare în demnitate se 
bizuie pe o anumită — poate asumată, poate premeditată — 
emfatizare discursivă, pe o îngroșare lexicală şi pe o declamaţie 
de profunde şi de grave. Se insinuează — de nu cumva se chiar 
instaurează — şi aici o evidentă procedură de rețetă imaginativă, 
redundantă peste tolerant. Cum e şi normal — ba chiar inevitabil 
— într-o lirică de reflecţie ce vrea să se coaguleze în jurul unor 
nuclee conceptuale, modalitatea imediată de sensibilizare a 
acestor noduri conceptuale constă în materializarea 
abstracţiilor; senzualizarea lor e chiar modul lor de epifanizare 
lirică. Dar la Sorin Cerin mecanica imaginativă se bazează pe o 
simplă genitivizare materializantă a abstracțiilor (de unde 
imagini nesfirşite de genul ”spinii Adevărului”, ”coşarii 
Împlinirilor”, *periile Amăgirii” etc., etc.), sub care stă cel mai 
adesea un buton de personificare. Pe scala decantării în 
metafore stăm, astfel, doar pe primii fuştei, ceea ce produce, 
simultan, un efect de candoare imaginativă (sau discursivă), dar 
şi unul de uniformizare. Probabil însă că această încredere în 
procedeele primare se datorează mizei pe decantarea gîndului, 
miză care lasă în subsidiar acțiunea imaginativă (iar pe cea 
simbolizantă cu atît mai mult) ca atare. 

Dar nu cîte şi nici ce idei bîntuie prin poeziile lui Sorin Cerin 
sunt, totuşi, lucrul cel mai relevant (ideea, în general, dar şi în acest 
caz particular, are un grad de indiferenţă la lirism). Dimpotrivă, în 
mod oarecum paradoxal, decisivă, nu doar definitorie, e atitudinea în 
care ele se strîng, afectul în care coagulează. Sub aparenţa unui 
discurs proiectat pe ”gînd”, Sorin Cerin promovează, de fapt, un 
lirism (cam pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît un fel de 
penitență atitudinală, o hieratizare a afectelor violente. Stratul 
pasional e, în realitate, cel care se agită şi el se vede în mai toate 
componentele lui, de la cele de vituperaţie la cele de evlavie sau 
tandreţe sublimată (ori, din contră, resentimentalizată). Poetul e, pe 
fond, un exasperat de starea lumii şi de condiția omului şi pornind 
de aici exersează sarcasme (crunte cel puțin ca şuvoi) pe seama 
"Societăţii de consum” sau pe cea a deșertăciunii "Iluziilor 
Existenţei”. E o febră imprecativă care dă elan versurilor, dar care, 
mai ales, pune în vedetă discursivă exasperarea în faţa acestei 
degradări generale. Atît de generale încît ea a cuprins şi 
transcendentele, căci Sorin Cerin e mai mult decît iritat de 
instrumentalizarea lui Dumnezeu (şi a credinţei) în lumea de azi. 
Iritarea în faţa coruperii sacrelor ajunge la culme în versuri de 
maxim tupeu blasfemic (”Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puțin 
provocatoare şi "infamante” la adresa Dumnezeirii), asta nu se 
întîmplă însă decît din pricina intensității şi purității propriei 
credinţe (Ştefan Borbely a evidenţiat îndestul energia fervorii din 
poezia lui Cerin), dintr-un fel de absolutism devoţional. Căci nu 
lirică de provocare şi de imprecare face, de fapt, Cerin, ci 
dimpotrivă: lirică de devoțiune disperată şi înflăcărată, prin care-l 
caută ”pe Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale lăcomiei 
Iluziei Vieţii”. E febra devoţională de pe reversul imprecaţiilor şi 
sarcasmelor, dar tocmai ea e cea care contaminează toate poemele. 
Dintr-un strat de ideale strivit ies, cu vervă pasională, atitudinile lui 
Cerin, atitudini eruptive oricît ar fi ele de codificate într-o lirică de 
reflecţii." 

Prof. univ. dr. Elvira Sorohan — Un poet existențialist din secolul 21 


Pentru a înţelege pe deplin cronica literară scrisă de Elvira 
Sorohan în Convorbiri literare unde face referire la un articol scris 
de Magda Cârneci referitor la Transpoezie, şi publicat în România 
literară unde se specifică ce anume este poezia veritabilă, genială, 
marea poezie pe care o râvnesc poeţii ultimului secol, Elvira 
Sorohan, specifică în cronica dedicată poeziei ceriniene din 
Convorbiri literare, numărul 9, (237), paginile 25-28, 2015 sub 
titlul Un poet existențialist din secolul 21, că: 


Fără să înţeleg ce e „transpoezia”, care, probabil, nu mai e 
poezie, invocînd un termen creat de Magda Cârneci, mai citesc 
totuşi poezia de azi şi acum încerc să spun ceva despre una anume. 
Nemulţumită de „insuficienţa poeziei contemporane”, în acelaşi 
articol din „România literară”, în mod rezonabil poeta acuză, în 
bloc, cum că ceea ce „livrează” acum creatorii de poezie nu sînt 
decît notații ale „micului sentiment”, „mici disperări” şi „mici 
gîndiri”. Parafrazîndu-l pe Maiorescu, asprul critic al diminutivelor 
cultivate de Alecsandri, nu poţi spune decît că poezia rezultată din 
astfel de notații e şi ea mică (la cub, dacă enumerarea se opreşte la 
trei). Pricina identificată de Magda Cârneci ar fi lipsa de inspiraţie, 
acea tensiune psihică, specifică oamenilor de artă, o trăire spontană, 
ce face să se nască, incontrolabil, creaţia. E momentul inspirativ, în 
cazul poeziei, încărcat de impulsuri afective imposibil de înfrînt 
raţional, un impuls pe care îl ai sau nu-l ai şi de care e responsabilă 
vocaţia. Simplu, asta e problema, ai vocaţie, ai inspiraţie. Nu prea 
am o părere formată despre poezia Magdei Cârneci şi nici nu pot şti 
cît de des o vizitează inspiraţia, dar dacă starea asta e un har, mai e 
cazul să cauţi reţete spre a o induce? Şi totuşi, în numele breslei, 
preocuparea poetei pentru dorita stare se concentrează interogativ: 
„... întrebarea capitală care se pune este următoarea: cum să facem 
să avem acces mai des, mai controlat, şi nu doar prin accident, la 
acele stări intense, la dispreţuita «cinspiraţie»»> la acele niveluri altele 
ale noastre, pentru care poezia a fost întotdeauna un martor (sic!) 

privilegiat”. Nu ştim cui aparţine disprețul, dar ştim că inspiraţia e a 
poetului născut şi nu făcut. Acesta din urmă nefiind decît un 
meşteşugar, un artifex. 

Am în faţă trei plachete de versuri ale puţin cunoscutului şi 
nu lipsitului de inspiraţie poet, Sorin Cerin, ordonate într-o logică 
descrescendo, uşor de înţeles, Nonsensul existenței, Marile tăceri, 
Moartea, toate apărute în 2015, la Editura Paco, din Bucureşti. După 
ideile titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, ortografiată cu 
majuscule. Este, în fond, o expresie moştenită din vocabularul 
consacrat al existenţialiştilor, deajuns ca să bănuieşti ce marcă vor 
avea poeziile. Înaintezi cu lectura fiind curios să vezi cât se menţine 
poetul pe aceeaşi coardă de fond, şi cît de adînc, cât de grav trăieşte 
întru această idee deloc nouă. Şi nu e nouă pentru că rădăcinile 
existenţialismului, modern reformulat, îşi trag seva din scepticismul 
biblicului, melancolicului Eclesiast, descurajat, în conştiinţa tragică 
a finitudinii ca destin. Este regele biblic un existentialist avant la 
lettre. El descoperă că „vreme e a te naşte şi vreme e să mori”, în 
rest, „totul e vînare de vînt”. Ce se mai poate spune nou în vremea 
noastră, chiar în formulă personală, cînd existenţialismul a fost 
intens susţinut filosofic în secolele al XIX-lea şi al XX-lea, de la 
Kirkegaard şi pînă la Sartre, cu nuanţe specifice. O poezie în 
termenii existenţialismului statuat mai poate interesa fiinţa zilelor 
noastre, sclava imaginii vizuale şi a internatului, doar prin adaptări 
ori actualizate adaosuri complementare ideii centrale şi nu în cele 
din urmă, prin puterea întoarcerii asupra sinelui. Este cam ceea ce 
încearcă să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să orienteze 
cititorul spre a căuta un anumit gen de poezie cultivată în aceste 
plachete (cu una şi aceeaşi copertă), autorul le subintitulează, ne 
varietur, „Poezii de meditaţie”, cum şi sînt la nivelul ideilor. Dar, cît 
de adîncă şi cît de personală e meditaţia, n-o poţi spune decît la 
sfîrşitul lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

În mod cert, vocabularul poeziei existenţialiste universale, 
uşor de recunoscut, este acum redistribuit într-o altă topică, ceea ce 

conduce la combinaţii surprinzător de noi, unele îndrăzneţe, ori 
teribil de dure, cum sînt cele ce vizează biserica. Citind numai unul 
dintre cele trei volume e ca şi cum le-ai citit pe toate, se cîntă pe 
aceeaşi coardă, cu minime înnoiri de la o poezie la alta. Poetul se 
închide într-o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul universului 
poetic, aceleaşi idei, aceeaşi atitudine de scepticism revoltat. La 
nivelul limbajului, acelaşi vocabular, bine acordat cu sfera 
conceptuală, e recombinat în noi şi noi sintagme, cu actualizări ce 
ţin de mediul de astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau înţelepții, 
„fiul Evei nu trăieşte într-o lume lipsită de vaiete”. Ambiţia de a-şi 
construi o meditaţie personală, imposibil de realizat la nivelul 
vocabularului poetic deja obosit, e compensată de arta combinației 
cuvintelor, fără să poată evita frecvenţa redundantă a unor sintagme. 
Cea mai frecventă, uneori plasată voit şi de două ori în aceeaşi 
poezie, este „lluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a sublinia 
ideea de „Nonsens al Existenţei”. Sînt preferate serii de cuvinte 
scrise cu majusculă: „Clipă”, „Nemurire”, „Iluzie”, „Absurd”, 
„Tăcere”, „Moarte”, „Eternitate”, „Adevăr Absolut”, „Vis”, „Liber 
Arbitru”, „Păcatul Originar”,  „lubirea”,  „Singurătatea”, 
„Înstrăinarea”, „Dumnezeu” şi multe altele. Sintagma care aduce 
aici şi acum trăirea problematizată a existenţei este „Societatea de 
Consum”. Se degajă din poezie o frenezie a dublării cuvîntului ce 
susține ideea. Adesea, această energie debordantă a reaşezării 
cuvintelor acoperă ceea ce cauţi în poeziile compuse pe una şi 
aceeaşi temă, adică trăirea intens afectivă a sentimentului „iluziei 
vieţii”, înăuntru, nu în afară. Aici să mai amintim de maniera de a 
distinge cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale poeziilor. 
Şi mai e o particularitate, punctuaţia. După fiecare vers, încheiat sau 
nu ca înţeles, gramatical sau nu, e pusă virgula; punctul e pus de 
preferință numai după ultimul vers. Altfel decît Eclesiastul biblic, 
poetul nostru, mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei clare. 

Semnificațiile se aglomerează în una şi aceeaşi poezie, cum e 
Ierarhia Deşertăciunii. Dar nu e singura. De vină poate fi realitatea 
contemporană care provoacă pe multiple planuri sensibilitatea 
poetului. Cuvîntul „deşertăciune” e angajat într-o combinaţie gravă, 
tăioasă, pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, voit 
vulgarizatoare, dezgustul, „greaţa”, f la Sartre, lăsate în urmă de 
conştiinţa absurdului existenţei. Am trimis la poezia Industrie a 
Cărnii Existenţiale: „Plugul Deşertăciunii sapă adînc,/ în ţărîna 
Existenţei,/ vrînd să însămînţeze genele Iluziei Vieţii,/ pentru a naşte 
Lumea,/ după o gestație prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ ...corbii 
negri ai gîndurilor,/ dezvoltînd,/ O adevărată Industrie a Cărnii 
Existenţiale,/ începînd,/ de la fripturi de vise pe grătarul 
Absurdului,/ pînă la,/ mezeluri de cea mai bună calitate a 
Deznădejdii.” Ceea ce găseşti în această poezie: paradox, nonsens, 
nihilism, dezabuzare, visuri făcute scrum, toate acestea şi altele se 
vor multiplica, recombina caleidoscopic, în toată creaţia cuprinsă în 
aceste trei plachete. 

Dacă noţiunile şi conceptele sintetic cuprinse în cuvinte îşi 
păstrează constant înţelesul, soarta „cuvîntului” nu e aceeaşi, pare să 
meargă spre epuizare, ca şi forţa de înnoire a poeziei. Au şi 
cuvintele soarta lor, în afară de poezie, cum zice poetul. La început, 
paradoxal, „Toamna sentimentală” e părăsită „de recoltele 
înflăcărate de cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din semantica 
existenţialistă. Alteori, „Stoluri de Cuvinte,/ brăzdează cerul 
Amintirilor”. În registru schimbat, cuvîntul e chinuit ca instrument 
al presei, violentă, pe drept incriminată de poet: „Cuvinte lacustre,/ 
plîng în ghivece de Martiri,/ puse la ferestrele bordelurilor de 
Ziare,...”. Este deplînsă soarta cuvintelor angajate insolit, grotesc: 
„La măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru prăjit,...”. Şi cu 
acest fragment am ilustrat originalitatea combinațiilor verbale 
resentimentare, ce defulează o atitudine poetică provocată de revolta 
împotriva nonsensului existenţei. În cele din urmă e metaforizată 

„iarna Cuvintelor, care ningeau peste Zilele noastre,...” şi e 
deplînsă soarta lor, căderea: „în Noroiul unor Cuvinte,/ obscene şi 
pline de invective”, şi, finalmente, sucombarea lor: „Cimitire de 
cuvinte se înşiră în sufletele,/ ce vor şi speră la Înviere,...”. Aici 
cuvintele s-au întors la poezie. 

Însă, cuvîntul e numai instrumentul ce nu e numai al poetului, doar a 
lui e problema de fond a existenţei iluzorii, resimţită ca atare în 
termenii existenţialismului de la începutul secolului 21. Acesta e 
miezul, laitmotivul zecilor de poezii semnate de Sorin Cerin, 
distribuite studiat, presupun simbolic numerologic, în fiecare 
plachetă cîte 77, nici una în plus sau în minus. Din sămînţa acestei 
idei generos semănate, se ridică pentru poetul obosit de atîta 
frămîntată gîndire: „lerburi de întrebări ce unduiesc alene peste 
pleoapele/ Asfinţitului,/ ce abia se mai pot ţine întredeschise,/ în 
zarea unor Răspunsuri,/ ce par a fi migrat către depărtările reci ale 
Uitării.” Nota meditativă a acestor versuri nu e cu totul descurajantă. 
Poetul nu e nici depresiv, nici anxios, pentru că are un temperament 
tonic. El o ia mereu de la început, cu declaraţii de neînvinsă voinţă 
de a înţelege, fără să accepte, ca astfel să se poată întoarce spre 
cunoaşterea de sine. În imagini poetice rare se conturează un fel de 
rezumat al discursului poetic, concentrat în poezia /erarhia 
Deşertăciunii, încheiată, în termenii contemporaneităţii absurdului. 
E un mod de a reînnoi ceea ce s-a mai spus, că „mîncăm absurd pe 
pîine”. Pluralul indică în poet un exponent în numele omului, în 
general, „granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să înţelegem 
granitul ca şi cum ar fi,/ o trestie conştientă de Sine. || Demolăm 
pilonii Naturii Iluziei Vieţii,/ încercînd să punem în locul lor,/ Un 
Vis cu mult mai străin de noi înşine. || Ruinăm slăbiciunea,/ ... 
devenind propriile noastre epave,/ ce rătăcesc spre nicăieri. || ... Să 
fie ochii Societăţii de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al nuanţelor 
la care trimit imaginile poetice, este, în Vis şi realitate, o: „icoană 
prinsă de pereţii reci şi insensibili,/ ai unei catedrale a desfriului, 
cum este Societatea de Consum,/care ne consumă vieţile,/ pentru un 
Sens ce nu-l vom afla niciodată.” Dincolo de jocul cuvintelor se 

remarcă substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
permanent revărsată asupra tipului de societate în care trăim. Viaţa 
noastră, se lamentează poetul în Feline Existenţiale: „se vinde 
scump la tejgheaua Destinului,/ pentru a da gust Desfriului,/ abonat 
cu cartelă de plăceri în regulă, la Societatea de Consum."/... 
„Promisiuni Deşarte,/ şi-au pierdut cheile Împlinirii,/ iar acum fac 
Morala cartelului de Legi,/ alături de prostituatele politiciene ale 
momentului”. Limbajul violent, ca săgeți poetice aruncate şi contra 
degradării teribile a politicului, defulează o revoltă de tip nihilist, 
ridicată la rang de principiu. Ținta absolut actuală este încă şi mai 
evidentă atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de Consum 
Foamete,/ drept mari atleți ai tăierilor de venituri./ Cîntarele false şi 
isterice ale Politicii,/ ne drămuiesc cu parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte specifice 
din limbajul marelui gînditor existențialist care a fost misticul 
Kierkegaard. După cum atitudinea clar atee, cînd e vorba de 
Dumnezeu şi biserică în poeziile lui Cerin, actualizează durități de 
limbaj, cu particularităţi ale existenţialismului sartrean, în timp ce 
Matematica existenţeişi multe alte poezii ne readuc în memoria 
culturală imaginea acelei „monde casse "percepută critic de 
francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintii plachete, este Desfriu. Sînt 
încercări de a da definiţii, de a pune în relaţie lucrurile prin 
inversiune cu sens, din nou foarte grav acuzatoare, cum e cea cu 
adresă la „mănăstire”. Sigur, nefericirea ființei care scrie o 
asemenea poezie, vine nu numai din conştiinţa căderii omului în 
lume sub blestem divin, dar şi din ceea ce ar fi o consecinţă, 
respingerea, pînă la blasfemie a nevoii de Dumnezeu. ÎInterogaţia, 
din poezia Desfriu, care pare că lasă cititorului libertatea de a da 
particulare răspunsuri, e un tertip al poetului conştient de ceea ce 
afirmă la modul mascat: „Existenţa este o nălucă prinsă între două 
vise, Spaţiul şi/ Timpul./ Pacea va fi mereu datoare Războiului cu 

propriile ei/ arme, Deşertăciunea Democraţiei şi Dictatura./ Care 
desfrîu nu-şi are mănăstirea sa şi care crimă,/ democraţia ei?” Poezia 
continuă cu o nouă definiţie a „Existenţei” ca „joc de noroc”, 
însoţită de „Speranţă”, niciodată lăsată în voia „liberului arbitru”, 
care i-ar da omului libertatea de a schimba ceva. Rămîne numai 
libertatea fiinţei de a judeca propria existenţă, etern îngrădită să 
poată depăşi absurdul. 

Natura demonstrativă a poetului îl condamnă, extroversiv, la excese, 
încît risipeşte prea generos ce a adunat cu greu din biblioteca 
propriei vieţi şi a cărţilor. Paradoxal, acelaşi temperament e sursa 
puterii de a trăi autentic sentimentul de alienare, de înstrăinare şi 
accentuată singurătate, pînă la a-şi simţi sufletul ca o „casă în 
ruină”, din care, plecată, fiinţa căzută în „neant”, mai are şansa de a 
fi sortită „Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, despre 
„lubire”, „Dumnezeu”, „Biserică”, „Absurd”, „Clipă şi Eternitate”, 
„Tăcere” şi „Moarte”, poate, altădată. Ar merita, pentru că acestui 
poet nu-i lipseşte inspiraţia rîvnită de alţii, cum scria poeta Magda 
Cârneci, dar el trebuie să se ferească de pericolul de a rămîne un 
artifex, şi, încă, să nu calce prea apăsat pe urmele din Bacovia ori 
Emil Botta, spre a nu le desfigura prin exces. 


. Ana Blandiana: "Poezia de meditaţie pe care o scrie Sorin 
Cerin nu este o versificare de adevaruri filozofice, ci o împletire 
de revelații despre aceste adevaruri. lar raportul dintre 
intensitatea acestor revelații şi îndoiala din care sunt construite 
adevarurile este chiar piatra filozofală a acestei poezii. De altfel, 
secretul de a putea fixa fulgerul revelaţiei este o problemă la fel 
de subtilă ca şi aceea a păstrării energiei solare din zilele calde 
în cele reci." 

. Prof. univ. dr. Theodor Codreanu: „Sorin Cerin este un 
gânditor aforistic paradoxist, de o mare mobilitate a minţii, 
mânuind cu măiestrie antitezele, îmbinându-le oximoronic sau 
alternându-le chiasmatic în probleme cu mize majore din viaţa 
noastră spirituală şi socială. Poezia din Liberul arbitru este o 
prelungire a manierei sale de meditaţie, impregnând-o şi cu o 

doză potrivită de kynism (în sensul dat cuvântului de Peter 
Sloterdijk), reuşind, totodată, performanța de a rămâne pe 
teritoriul lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

Prof. univ. dr. loan Holban: „Despre expresivitatea şi 
bogăţia înțelesurilor transmise Celuilalt prin tăcere a scris 
pagini antologice Lucian Blaga. Poetul de azi scrie, în Marile 
Tăceri, o poezie a sentimentului religios, nu de amvon, însă, ci 
în gînd cu Dumnezeu, în meditaţie și în fulgerarea gîndului spre 
clipa Creaţiei. Poezia lui Sorin Cerin este a unui alt Cain 
rătăcind în pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i se surpă 
orizontul sufletului în ploi de foc şi urme de plumb”. 

Prof. univ. dr. Maria Ana Tupan: "Meditaţiile lirice ale 
lui Sorin Cerin au ceva din amestecul paradoxal de disperare şi 
energie a revoltei din eseurile filosofice ale lui Emil Cioran. 
Sesizarea tragismului şi grotescului existenţei nu conduce la 
paralizie psihică, ci la nihilism exorcizant şi blasfemitor. Sfada 
cu “adulterinul Dumnezeu” — apelativ şocant dar foarte expresiv 
pentru idea de păcat originar al lui ... Dumnezeu care trebuie să 
fi zămislit lumea rea prin adulter cu Satana — capătă accente 
sarcastice în vignetele unei Biblii desacralizate, cu un Creator 
care meştereşte firmamentul la o masă de fierar şi un Diavol în 
care s-au contopit toţi frondiştii hippy-rap-punk-porto-ricani: 


[...] stelele alcoolice, ale unui Univers, lacom, meschin şi cinic, 
băute de Dumnezeu la masa Creaţiei, 


pe cerurile înlăcrimate ale Fericirii, mâzgălite cu graffiti de Diavol, 


Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi mortale 
pentru logica identităţii de pe un nivel ontologic în altul admirăm 
aici, ci şi tropismul de o barocă inventivitate al unui Eucharist pe 
dos, căci într-un univers al vieţii spre moarte, cel care se frânge e 
spiritul, cuvântul, pentru a revela un ... trup deleuzian, animalic, 
descris ca minuţioasa hartă anatomică a unui student medicinist. 

Poetul ne surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul moralizat 
al timpului, cu un trecut mort, un viitor viu şi un prezent iluzoriu, 
contrar sentimentului comun că viaţa trăită e eul nostru cert, că doar 
prezentul există cu adevărat şi că viitorul e pură ipoteză. Cerin 
redefineşte fiinţa umană ca aflându-şi autenticitatea în multiplicarea 
mentală a realităţii terne şi ca proiect existențialist”. 


. Prof. univ. dr. Mircea Muthu: "Disperarea de a găsi un 
Sens existenţei contemporane aluvionează testimoniul poetic al 
lui Sorin Cerin în care amurgul limbajului, asociat cu „clepsidra 
spartă” a timpului, este resimţit — cu acuitate tragică — de 
„cuvintele noastre torturate”. 


"Meditaţia, întoarsă spre sine însăşi de „oglinzile întrebării”sau de 
către „ochii” fabuloşi ai Oceanului nesfârşit, se automacerează la 
aceeaşi temperatură febrilă, de arc voltaic, enunțată — in nuce — de 
sintagma „ploilor de foc”. 


. Prof. univ. dr. Cornel Ungureanu: " Sorin Cerin propune 
un discurs poetic despre felul de a trece "dincolo", o reflecţie şi 
o îngândurare care are nevoie mereu de majuscule. Cu 
majuscule, cuvintele pot să suporte accentele apăsate ale 
autorului care păşeşte. cu atâta energie, pe tărâmurile frumos 
traversate de cei înzestrați cu harul preoţiei. Sorin Cerin 
ritualizează timpurile  deconstrucției poetice, dacă e să 
înţelegem cum se cuvine desfăşurarea versurilor sub steagul 
titlului." 

. Prof. univ. dr. Ion Vlad: "Sorin Cerin si-a definit poemele 
din volumul "Marile Taceri""poezii de meditatie" Fara indoiala, 
reflexivitatea e dominanta creatiei sale, prezidate de interogatii, 
revolta, nelinisti si o dramatica cercetare a TACERII, topos al 
indoielilor, al cutezantei si al aventurii spiritului in permananta 
cautare a adevarului; poezia sa urmeaza unei axiologii de un 
intens dramatism. E lirica luciditatii,a meditatiei si a lirismului 
autentic". 

Lect. univ. dr. Laura Lazăr Zăvăleanu: "Intelectual 
format la şcoala bucureşteană, dar simțind nevoia să se 
revendice, admirativ, de la modelul critic al şcolii clujene, unde 
îşi identifică modelele exemplare în profesorii lon Vlad şi 
Mircea  Muthu, Sorin Cerin îşi construieşte şi poezia 
intertextual, pentru că poetul Marilor Tăceri îşi declară peste tot 
maeştrii, identificaţi aici, intrinsec, cu Blaga (prin reflecţie 
filozofică şi structură prozodică uneori voit calchiată după 
Poemele luminii) şi Arghezi. Însuşi titlul volumului, Marile 
Tăceri, impune imperativul unui dialog implicit cu poezia lui 
Arghezi purtând acelaşi titlu. Căutărilor febrile din Psalmii 
arghezieni ale unui Dumnezeu chemat să se arate, le răspund 
aici interpelările fără odihnă ale unui apostat credincios, care se 
sfâşie, în pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, între 
blestem incantatoriu şi rugă deghizată, de veşnic îndrăgostit, 
fără putinţă de a-şi declina, în realitate, fervoarea, deşi cuvântul 
experimentează, estet, întregul lexic blasfemiant şi apocaliptic. 
O duplicitate izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa întâlnirii cu 
celălalt sau spaima suprapunerii cu el, într-o lume al cărei sens 
este rătăcit în „tenebrele lagărelor de idei”, la interferența unui 
timp şi unui spaţiu ajunse “la capăt de hotar ” -, naşte, in litania 
“a rebours, semnele creaţiei mântuite, în plin festin cinic, “pe 
masa olarului iubirii” 

Conf. univ. dr. Călin Teutişan: "Poezia lui Sorin Cerin 
declamă o fatală nostalgie a Sensului. Gândirea poetică încearcă 
recuperarea lui, din fragmente disparate, readuse la un loc prin 
travaliul liric, închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referință al acestor poeme, 
traversate, când şi când, de parabole ale realului, "citit" în cheie 
simbolică, dar şi ironică. Cinismul lipseşte cu desăvârşire din 
versurile lui Sorin Cerin. Aceasta înseamnă că personajul liric 
ce cuvântă în paginile de faţă, mai exact conştiinţa lirică, pune o 
presiune etică asupra realităţii, forțând-o astfel să-şi asume 
propriile adevăruri uitate." 

Prof. univ. dr. Cornel Moraru: "Profet al neantului 
existențial, poetul face parte din categoria moraliştilor, 
rezumând într-o manieră fulgurantă precepte aforistice şi 
proiecţii aspre dintr-o viziune extatică de sfârşit de lume. 
Meditaţiile sale dezvoltă o retorică furibundă pe tema 
"nonSensului Existenţei”, deşi exprimă mai mult îndoieli decât 
certitudini şi întrebări decât răspunsuri. Intensitatea implicării în 
acest demers liric atinge, pe rând, cote extreme: de la jubilaţie la 
sarcasm şi de la indignare, din nou, la extaz..." 

Prof. univ. dr. Ovidiu Moceanu: "Prin cimiterele viselor, 
volumul semnat de Sorin Cerin, poezia marilor întrebări 
existenţiale îşi caută un nou statut, construind, în texte care 
comunică subteran, un chip al omului interogativ. "Catedrala 
existenţei” are capcanele ei, "Adevărul absolut" pare de neatins, 
"Crinii albi ai adevărului" pot ucide, "dacă nu-şi aeriseşti 
cămara minţii”, eul poetic descoperă mai degrabă un 
"Dumnezeu prea amar"... Toate acestea sunt expresii ale unei 
stări de mare tensiune interioară, în care luciditatea săgetează 
revelaţia şi limitează trăirea deplină a sensului existenţei”. 

Prof. univ. dr. Dumitru Chioaru: "Discurs profetic, 
filosofic sau poetic? - e greu de determinat în care se încadrează 
textele lui Sorin Cerin. Autorul le înglobează toate trei într-o 
formulă personală, aparent desuetă estetic, rostind însă cu suflu 
de poeta vates ultimele cuvinte dinaintea Apocalipsei. O 
apocalipsă în care lumea desacralizată şi dominată de false 
valori sfîrşeşte pentru a putea regenera prin Cuvînt". 

Prof. univ. dr. Ştefan Borbâly: "Spirit profund şi sincer 
religios, Sorin Cerin caută disperat după diamantul ascuns în 
negurile  molozului, ale cenuşii. Un întreg arsenal al 
modernităţii negative - căni ale pustiului, apa uitării, abatoare, 
sărbătoarea continuă a suferinţei, maimuța de lemn putrezit etc., 
etc. - e chemat să denunțe, în versurile sale, "armele letale ale 
societăţii de consum" şi "ospiciul"” alienării prin mercantilizare 
a existenţei noastre de fiecare zi. Tonul e apodictic, pasional, 
profetic, nu admite nuanţe sau replici. "Noii paşi ai credinţei" 
sunt enunțaţi peremptoriu ca speranță a mântuirii colective, 
"lumina divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare să fie 

preocupat exclusiv de retorica eschatologică, întrezărind 
decădere, demisie morală sau ruine cam peste tot pe unde-l 
poată paşii sau privirile" 

Gheorghe Andrei Neagu: "Definitoriu pentru acest autor 
pare să fie pe drept cuvânt, îndoiala, drept piatră de temelie a 
poemelor sale (Greşeala pag.73). Il felicit pe autor pentru 
cutezanţele sale stilistice din "Din ochii luminii divine pag. 81 
precum şi din celelalte păcate cuibărite în sânul lui creator. Cred 
că literatura română are în Sorin Cerin un scriitor al mileniului 
3 care trebuie abordat cu mai multă insistență de critica de 
specialitate" 

Marian Odangiu: “Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o lume 
din ce în ce mai distorsionată valoric (şi distorsionantă în 
acelaşi timp!), dispariţia unor repere fundamentale - atrăgând 
după sine interogaţii copleşitoare şi infinite nelinişti -, absenţa 
tot mai tulburătoare a unor Adevăruri care să deschidă calea 
spre Mântuire, îndoielile profund demotivante asupra Sensului 
Vieţii, absurd înălțat la rang de rațiune existenţială alimentează 
spaima şi angoasele poetului. Versurile sale dezvoltă astfel o 
veritabilă retorică a disperării, în care, aidoma unei insecte 
halucinate de Lumină, autorul lansează întrebări fără răspuns, 
caută confirmări acolo unde acestea au intrat de mult în 
disoluţie, navighează îndurerat dar lucid printre imagini şi 
metafore de elevată şi convingătoare pregnanţă, construieşte 
scenarii apocaliptice despre Viaţă, Iubire şi Moarte...” 

Eugen Evu: "...cărțile par a fi obiecte de cult-cultură- 
proprie testamentară ale unui ceremonial, ...al neo-cunoașterii, 
platonic-socratice sub semnul “Guvernământului General al 
Genezei” bunăoară. Ceea ce merită considerat este şi 
imperativul transparent al autorului de a comunica în limba 
natală, românească. Singurătatea atribuită Sacrului este totuşi a 
ființei umane în ipostaza ei reductivă, a condiţiei umane... Cum 
Vinea scria, poetul vede idei ale sale, sau oglindire în “odaia cu 
oglinzi” a bibliotecii universale. Un destin desigur personal, în 
mare parte asumat, nota bene. În volumul Politice, la extrema 
lui H. R. Patapievici poetul este bine-știutor al problemei 
eliadeşti, al “căderii umanului în zoon politikon”... Între 
raționalism şi iraţionalism, Sorin Cerin navighează pe Oceanul 
Interconnection." 

